laion/Wikipedia-Exotic huggingface dataset:
შოთა ნიშნიანიძე

შოთა ნიშნიანიძე (ოფიციალურად მამაგეიშვილი; დ. 18 მარტი, 1929, თბილისი — გ. 23 ივლისი, 1999, იქვე) — ქართველი პოეტი. სწავლობდა ვაჟთა 37-ე სკოლაში. ფიზიკურად მეტად ძლიერი იყო და სპორტისკენაც ჰქონდა მიდრეკილება. განათლების სამინისტროს ფეხბურთის გუნდში თამაშობდა ცენტრალურ მცველად. ერთ-ერთი ვარჯიშის დროს მხარი დაიზიანა და საერთოდ ჩამოშორდა სპორტს. მეთერთმეტე კლასში უკვე საკმაოდ ჰქონდა დაგროვილი პატარ-პატარა ლირიკული ლექსები. იმ დროისათვის შოთას დედობილთან ცხოვრობდა მისი მოსკოველი ბიძაშვილი. მან იოსებ ნონეშვილთან წაიყვანა. იოსებს რამდენიმე ლექსი მოსწონებია და „ახალგაზრდა კომუნისტში“ გამოუქვეყნებია. 1947 წელს დაამთავრა სკოლა და იმავე წელს ჩაირიცხა თბილისის სახელმწიფო უნივერსიტეტის ფილოლოგიის ფაკულტეტზე. მაგრამ მალევე გაირიცხა პირველი სემესტრის დამთავრებამდე ლექციების გაცდენის გამო. შემდეგ, მეორედ ჩაირიცხა უნივერსიტეტში ფილოლოგიის ფაკულტეტზე. უნივერსიტეტი დაამთავრა 1954 წელს. 1958 წელს მწერალთა კავშირმა გორკის ინსტიტუტთან არსებულ უმაღლეს ლიტერატურის კურსებზე მიავლინა. 1964 წელს დროებით დაიწყო მუშაობა გამომცემლობა „მერანის“ ქართული მხატვრული ლიტერატურის რედაქციის გამგედ. 1974 წელს მუშაობა დაიწყო მწერალთა კავშირის მთავარ ლიტერატურულ კონსულტანტად. 1958-60 წლებში სწავლობდა მოსკოვის მაქსიმ გორკის სახელობის ლიტერატურის ინსტიტუტის უმაღლეს ლიტერატურულ კურსებზე. 1968–1974 წლებში იყო გამომცემლობა „მერანის“ ქართული მხატვრული ლიტერატურის რედაქციის გამგე; 1974–1977 წლებში — მწერალთა კავშირის კონსულტანტი, 1976–1982 წლებში — ალმანახ „საუნჯის“ მთავარი რედაქტორი, 1981–1984 წლებში-საქართველოს მწერალთა კავშირის მდივანი, 1984–1986 წლებში ამ კავშირის თავმჯდომარე. სიცოცხლის ბოლო წლებში რედაქტორობდა ჟურნალ "საუნჯეს". მას დაწერილი აქვს ბელეტრისტული ოცი პოემა, რომელიც არ გამოქვეყნებულა. შოთა ნიშნიანიძის პირველი პოეტური კრებული „მე და შენ“ გამოვიდა 1956 წელს. ამ დროიდან მოყოლებული პოეტმა არაერთი წიგნი გამოსცა, რომელთაც მკითხველთა ფართო საზოგადოების დიდი სიყვარული და პატივისცემა მოიპოვეს. ნაყოფიერი ლიტერატურული და საზოგადოებრივი მოღვაწეობისთვის იგი დაჯილდოებული იყო სხვადასხვა ორდენებითა და მედლებით. 1975 წელს გახდა შოთა რუსთაველის, ხოლო 1977 წელს გალაკტიონ ტაბიძის პრემიების ლაურეატი. შოთა ნიშნიანიძე გარდაიცვალა 1999 წელს. დაკრძალულია მწერალთა და საზოგადო მოღვაწეთა დიდუბის პანთეონში. თბილისში არსებობს მისი სახელობის ქუჩა. ↑ 9 წლის ასაკში დეიდამ იშვილა, რომელიც მამაგეიშვილზე იყო გათხოვილი და ოფიციალურად მამაგეიშვილის გვარს ატარებდა შოთა ნიშნიანიძე — საქართველოს ბიოგრაფიული ლექსიკონი შოთა ნიშნიანიძის ბიოგრაფია ↑ MAK <a href="https://wikidata.org/wiki/Track:Q105192847"></a> ↑ გაზ. „საქართველოს რესპუბლიკა“, 1999, №197-198. – გვ. 1.
ლია სტურუა

ლია სტურუა (დ. 15 მაისი, 1939) — ქართველი პოეტი. გალაკტიონ ტაბიძისა და საქართველოს სახელმწიფო პრემიების ლაურეატი. ლია სტურუა დაიბადა 1939 წლის 15 მაისს, თბილისში. 1957 წელს დაამთავრა თბილისის 24-ე საშუალო სკოლა. იმავე წელს შევიდა თბილისის სახელმწიფო უნივერსიტეტის ქართული ფილოლოგიის ფაკულტეტზე. შემდეგ კი სწავლა განაგრძო ასპირანტურაში და 1974 წელს დაიცვა დისერტაცია თემაზე - „ფერის მხატვრული ფუნქცია გ. ტაბიძის პოეზიაში“. მუშაობდა უნივერსიტეტში — კითხულობდა ლექციებს, იმავდროულად, შოთა რუსთაველის სახელობის ლიტერატურის ინსტიტუტში — უფროს მეცნიერ-თანამშრომლად. დაქორწინდა მოქანდაკე ელგუჯა ამაშუკელზე, ჰყავს ერთი შვილი და ერთი შვილიშვილი. 1999 წლიდან მუშაობს გ. ტაბიძის მუზეუმში ლიტერატურულ კონსულტანტად. პირველი წიგნი, ლექსების კრებული „ხეები ქალაქში“, გამოსცა 1962 წელს. გამოცემული აქვს 12-ზე მეტი ლექსების წიგნი, პროზაული — „ბედნიერი სიჩუმე“, „რძეში ჩავარდნილი ქვა“ (შეგრძნებების რომანი). წერს ესეებს, წერილებს. მისი ლექსები თარგმნილია გერმანულ, ფრანგულ, ინგლისურ და ფინურ ენებზე. 1997 წელს ნორვეგიის ტელევიზიამ გადაიღო ფილმი ლია სტურუასა და იუნა მორიცზე. ლია სტურუა და ოთარ ჭილაძე ლია სტურუა და ანა კალანდაძე ლია სტურუა და მურმან ლებანიძე ლია სტურუა, ზინაიდა კვერენჩხილაძე და ელგუჯა ამაშუკელი შოთა რუსთაველის სახელობის პრემია 1988 — გალაკტიონ ტაბიძის სახელობის პრემია 1995 — საქართველოს სახელმწიფო პრემია 2000 — ღირსების ორდენი 2009 — ილიას მედალი „მარად და ყველგან, საქართველოვ, მე ვარ შენთანა“ 2013 — პრემია „საბა“, საუკეთესო პოეტური კრებულისთვის „დავიწყების დღე“ 2017 — პრემია „საბა“ ქართული ლიტერატურის განვითარებაში შეტანილი წვლილისთვის 2023 — თბილისის საპატიო მოქალაქე ლია სტურუა — საქართველოს ბიოგრაფიული ლექსიკონი ლია სტურუა ↑ ბიოგრაფიული ცნობები[მკვდარი ბმული] ↑ 2.0 2.1 2.2 ლია სტურუა. თბილისის სახელმწიფო უნივერსიტეტი. ციტირების თარიღი: 24 დეკემბერი, 2023 ↑ ლია სტურუა. 1tv.ge. ციტირების თარიღი: 24 დეკემბერი, 2023 ↑ „თბილისის საპატიო მოქალაქის წოდება წელს 26-მა მოქალაქემ მიიღო“. interpressnews.ge. 30 სექტემბერი, 2023. ციტირების თარიღი: 24 დეკემბერი, 2023. შეამოწმეთ თარიღის პარამეტრი |access-date= და |date=-ში (დახმარება)
ონომასიოლოგია

ონომასიოლოგია — ლექსიკოლოგიის დარგი, რომელიც სიტყვებს შეისწავლის როგორც საგანთა (და მოვლენათა) სახელწოდებებს. სიტყვა ლექსიკოლოგიისათვის მოცემულია საგანთა მიმართებაში (სიტყვა – საგანი); იგი ორი ასპექტით შეისწავლება: როდესაც მოცემულია სიტყვა და საკვლევია მისი საგნობრივი მიმართება, მნიშვნელობა (სიტყვა => მნიშვნელობა), ან როდესაც მოცემულია საგანი და საძიებელია მისი სახელწოდება (სახელწოდება <= საგანი ). პირველი ასპექტი სემასიოლოგიური ასპექტია, მეორეს კი ონომასიოლოგიურს უწოდებენ. ლექსიკის ონომასიოლოგიური აღწერით ვიღებთ იდეოგრაფიულ ("იდეოლოგიურ") ლექსიკონს. ისტორიული ონომასიოლოგია იკვლევს ცვლილებებს ლექსიკურ ფონდში. ქსე, ტომი 7-ე, მინორი-პეგუ. თბილისი: მთავარი სამეცნიერო რედაქცია, 1984. გვერდი 536/1,2
იოსებ დამწინდველი

იოსებ დამწინდველი — მარიამ ღვთისმშობელის მეუღლე და იესო ქრისტეს მიწიერი მამა. წარმოშობით წმინდა იოსები იყო დავითის ტომიდან. კვიპრისელი ეპისკოპოსი ეპიფანე (403) წერს: „იოსებ დამწინდველი 80 წლამდე წმინდად ცხოვრობდა. მას ჰყავდა მეუღლე სალომეა, ოთხი ძე (იაკობი, იოსები, სვიმონი და იუდა) და ორი ქალიშვილი (მარია და სალომეა). მეუღლის გარდაცვალების შემდგომ რამდენიმე წელი ქვრივად ცხოვრობდა ყოვლადწმინდა და მარადის ქალწული მარიამის ცოლად შერთვამდე“. ანუ არა ესე არს ხუროჲსა მის ძე? ანუ არა დედასა მისსა ჰრქჳან მარიამ? და ძმანი მისნი იაკობ და იოსებ და სიმონ და იუდა? და დანი მისნი არა ყოველნი ჩუენ შორის არიანა? ვინაჲ უკუე არს ამისა ესე ყოველი? — (მათ.13:55-56) გადმოცემის თანახმად, ღვთისმშობლის დაწინდვის მომენტში იოსები 80 წელზე მეტი ხნისა იყო. სავარაუდოა რომ მართალი იოსები იესო ქრისტეს ამქვეყნად ცხოვრების პერიოდში გარდაიცვალა. ↑ http://timeline.biblehistory.com/event/joseph-husband-of-mary ↑ Calendarium Romanum: Ex decreto Sacrosancti Œcumenici Concilii Vaticani II instauratum auctoritate Pauli PP. VI promulgatum. Editio typica — Civitas Vaticana: Typis Polyglottis Vaticanis, 1969. — გვ. 25. <a href="https://wikidata.org/wiki/Track:Q98782022"></a><a href="https://wikidata.org/wiki/Track:Q237"></a><a href="https://wikidata.org/wiki/Track:Q123141159"></a> ↑ The Holy Bible, Santa Biblia, Biblia, Bíblia Sagrada, Света Библија, Bibbia, La Bible, la Biblio, Biblija, Αγία Γραφή, Βίβλος <a href="https://wikidata.org/wiki/Track:Q1845"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ ნაწყვეტი სვიმონ კანანელის ცხოვრებიდან. დაარქივებულია ორიგინალიდან — 2009-03-03. ციტირების თარიღი: 2009-10-31. ვიკისაწყობში არის გვერდი თემაზე: იოსებ დამწინდველი
რაგბის მსოფლიო ჩემპიონატი 2019

რაგბის მსოფლიო ჩემპიონატი 2019 (ინგლ. 2019 Rugby World Cup, იაპონ. 2019 ラグビーワールドカップ) — რაგბის რიგით მე–9 მსოფლიო ჩემპიონატი, რომელიც 2019 წლის 20 სექტემბრიდან – 2 ნოემბრამდე იაპონიაში გაიმართება. ტურნირის არსებობის მანძილზე ეს აზიაში გამართული პირველი ჩემპიონატი იქნება. 2009 წლის 28 ივლისს დუბლინში, IRB–ის მიერ ორგანიზებულ კენჭისყრაზე იაპონია 2019 წლის მსოფლიო ჩემპიონატის მასპინძელ ქვეყანად დასახელდა. 1: 2002 წლის მსოფლიო საფეხბურთო ჩემპიონატზე გამოყენებული სტადიონები. მთავარი სტატია: რაგბის მსოფლიო ჩემპიონატი 2019: კვალიფიკაცია. იაპონიამ, როგორც ტურნირის მასპინძელმა ავტომატურად მოიპოვა მონაწილეობის უფლება. ყველა ნაკრებმა, რომლებმაც 2015 წლის მსოფლიო ჩემპიონატის ჯგუფურ ეტაპზე დაიკავა პირველი სამი ადგილი, ავტომატურად მოიპოვა მონაწილეობის უფლება. მთავარი სტატია: რაგბის მსოფლიო ჩემპიონატი 2019: ჯგუფი A. მთავარი სტატია: რაგბის მსოფლიო ჩემპიონატი 2019: ჯგუფი B. მთავარი სტატია: რაგბის მსოფლიო ჩემპიონატი 2019: ჯგუფი C. მთავარი სტატია: რაგბის მსოფლიო ჩემპიონატი 2019: ჯგუფი D. მთავარი სტატია: რაგბის მსოფლიო ჩემპიონატი 2019: პლეი-ოფის ეტაპი. მთავარი სტატია: რაგბის მსოფლიო ჩემპიონატი 2019: ფინალი. ↑ „England will host 2015 World Cup“. BBC Sport. 28 July 2009. ციტირების თარიღი: 28 July 2009.
ბარნაბა (სამოცდაათთაგანი)

მოციქული ბარნაბა ქრისტეს სამოცდაათ მოციქულთაგანი, მარკოზ მახარებლის ბიძა, წარმოშობით ლევიტელთა ტომიდან - კუნძულ კვიპროსიდან.
July Morning (სიმღერა)

„July Morning“ — მესამე სიმღერა ბრიტანული როკ ჯგუფ Uriah Heep-ის 1971 წლის ალბომიდან Look at Yourself. მისი ავტორები არიან კენ ჰენსლი და დეივიდ ბაირონი. სიმღერა სინგლის სახით გამოიცა იაპონიასა და ვენესუელაში. Uriah Heep Live-იდან აშშ-ში სინგლის სახით გამოიცა სიმღერის საკონცერტო ვერსია. ხ ივლისის დილა, დღესასწაული ბულგარეთში Look at Yourself, Allmusic review. ↑ Uriah Heep singles. ↑ Uriah Heep singles. ↑ Guarisco, Donald A.. Look at Yourself - Uriah Heep | Songs, Reviews, Credits. ციტირების თარიღი: 20 ივნისი, 2019 ↑ LOOK AT YOURSELF Singles releases. Heepfiles.info. დაარქივებულია ორიგინალიდან — ნოემბერი 26, 2010. ციტირების თარიღი: December 15, 2014 ↑ July Morning [live / Tears in My Eyes [live]]. ციტირების თარიღი: 15 დეკემბერი, 2014
იოსია (იოსტოსი) მოციქული

მოციქული იოსტოსი — ქრისტეს სამოცდაათ მოციქულთაგანი, იესოს ხორციელი ძმა, ძე იოსებ დამწინდველისა. გადმოცემის თანახმად იოსებ მართალი თავის მამულებს ყოფდა რა თავის ძეებს შორის, მის სურვილს რომ იესოც თანამეწილედ გაეყვანათ წინ აღუდგა ოთხიდან სამი ძმა, მხოლოდ იაკობმა მიიღო იესო თავისთან მეწილედ. თუმცა შემდგომ მოინანია და ძმის მოციქულთა შორის ჩადგა, მან მატათა მოციქულთან ერთად იუდა ისკარიოტელის ჩასანაცვლებლად იყარა კენჭი. ანუ არა ესე არს ხუროჲსა მის ძე? ანუ არა დედასა მისსა ჰრქჳან მარიამ? და ძმანი მისნი იაკობ და იოსებ და სიმონ და იუდა? და დანი მისნი არა ყოველნი ჩუენ შორის არიანა? ვინაჲ უკუე არს ამისა ესე ყოველი? — (მათ.13:55-56) და დაადგინეს ორნი: იოსებ, რომელსა ერქვა ბარსაბა და მერმე ეწოდა იოსტოს, და მატათა, და ილოცეს და თქვეს: შენ, უფალო, ყოველთა გულთა მეცნიერო, გამოაჩინე ერთი ამათ ორთაგანი, რომელიცა გამოირჩიე, მიღებად წილი მსახურებისაი ამის და მოციქულებისაი, რომლისაგან განვიდა იუდა მისვლად ადგილსა თვისსა, და მისცეს წილნი მათნი. და გამოუხდა წილი მატათას და თანა აღირაცხა ათერთმეტთა მოციქულთა — (საქ.1:23-26) გიკითხავს თქუენ არისტარხოს, თანა-ტყუე ჩუენი, და მარკოზ, მამის ძმის წული ბარნაბაჲსი, - რომლისათჳს მიიღეთ მცნებაჲ; უკუეთუ მოვიდეს თქუენდა, შეიწყნარეთ იგი, და ისუ, რომელსა-იგი ერქუა იოსტოს, რომელნი-იგი იყვნეს წინადაცუეთილებისაგანნი; ესენი ხოლო შემწე არიან ჩემდა სასუფეველისათჳს ღმრთისა, რომელნი მექმნნეს მე ნუგეშინის-მცემელ. — (კოლ.4:10-11) ბროკჰაუზისა და ეფრონის ენციკლოპედიური ლექსიკონი
Super Sabrina

Super Sabrina — იტალიელი მომღერალ საბრინა სალერნოს მეორე სტუდიური ალბომი, გამოცემული 1988 წელს. Like a Yo-Yo (G. Moroder) - 3:28 All of Me (Boy Oh Boy) (Stock Aitken Waterman) - 3:48 Doctor's Orders (R. Cook, R. Greenaway, G. Stephens) - 3:18 Funky Girl (M. Fuliano) - 3:49 My Chico (S. Salerno, E. Moratto, O. Johnson) - 3:40 Pirate of Love (G. Moroder) - 4:00 Guys and Dolls (S. Salerno, Giannetto, Baldassarre) - 3:50 Sex (E. Pannuto, M. Zucchelli, A. La Bionda) - 4:10 All of Me (Boy Oh Boy) (Boy Oh Boy Mix) (Stock Aitken Waterman) - 6:02 My Chico (Extended Version) (S. Salerno, E. Moratto, O. Johnson) - 5:23 Like a Yo-Yo (G. Moroder) - 3:28 All of Me (Boy Oh Boy) (Stock Aitken Waterman) - 3:48 Doctor's Orders (R. Cook, R. Greenaway, G. Stephens) - 3:18 Boys (Summertime Love) (M.Bonsanto, R.Rossi, C.Cecchetto, M.Charlton) - 3:55 Funky Girl (M. Fuliano) - 3:49 My Chico (S. Salerno, E. Moratto, O. Johnson) - 3:40 Pirate of Love (G. Moroder) - 4:00 Sexy Girl (M. Bonsanto, N. Hackett, R. Rossi) - 3:40 Guys and Dolls (S. Salerno, Giannetto, Baldassarre) - 3:50 Sex (E. Pannuto, M. Zucchelli, A. La Bionda) - 4:10 ↑ http://www.discogs.com/Sabrina-Super-Sabrina/release/465339 ↑ http://www.discogs.com/Sabrina-Super-Sabrina/release/1338472
Over the Pop

Over the Pop — იტალიელი მომღერლის საბრინა სალერნოს მესამე სტუდიური ალბომი, გამოცემული 1991 წელს. Yeah Yeah - 4:01 Vola - 3:35 Dirty Boy Look - 4:27 With A Boy Like You - 4:46 Yesterday Once More - 4:11 Shadows of the Night - 4:25 Afraid to Love - 4:40 Promises in The Dark - 4:18 You Can Get It If You Really Want - 4:15 Love Dream - 4:29 Domination - 4:11 Love Is Like Magic - 4:23 Siamo Donne (with Jo Squillo) - 3:38 Promises In The Dark - 4:18 Vola - 3:35 You Can Get It If You Really Want - 4:15 Dirty Boy Look - 4:27 Domination - 4:11 Love Is Like Magic - 4:23 Yeah Yeah (Remix) - 4:20 Afraid to Love - 4:40 Love Dream - 4:29 With a Boy Like You - 4:46 Yesterday Once More - 4:11 Shadows of the Night - 4:25 Yeah Yeah (acapella) - 1:30 ↑ http://www.discogs.com/Sabrina-Over-The-Pop/release/1427137
ეისიდ-ჯაზი

ეისიდ-ჯაზი (ინგლ. acid jazz, აგრეთვე ცნობილი როგორც გრუვ-ჯაზი ან კლაბ-ჯაზი) — მუსიკალური ჟანრი, რომელიც აერთიანებს ჯაზურ გავლენას სოულის, ფანკის, დისკოსა და ასევე 90-იანების ინგლისური საცეკვაო მუსიკის ელემენტებს, განსაკუთრებით კი განმეორებად რითმსა და მოდალურ ჰარმონიას. ეს ჟანრი 1980-90-იან წლებში განვითარდა, მალევე გადალახა ჯაზ-ფუჟენის ზღვარი და ახალ მიმდინარეობად ჩამოყალიბდა. ჟანრის ჩასახვის ერთ-ერთი იდეა იყო ჯაზის დაბრუნება იქ სადაც ის დაიბადა, ანუ საცეკვაო დარბაზში. ამიტომაც ახასიათებს მას სულშიჩამწვდომი, მელანქოლიური, ჯაზისთვის დამახასიათებელი იმპროვიზაციები და ხმოვანება. Jamiroquai ჯაზანოვა სენ-ჟერმენი Thievery Corporation 'What Is Acid Jazz?', 1988
ირლანდიის ზღვა

ირლანდიის ზღვა (ირლ. Muir Éireann ან Muir Mhanann, შოტ.-გელ. Muir Èireann ან Muir Mhanainn, უელს. Môr Iwerddon) — აგრეთვე ცნობილი როგორც, მანის ზღვა ან მანქსის ზღვა, მდებარეობს კუნძულ ირლანდიასა და დიდ ბრიტანეთს შორის. ზღვა განეკუთვნება ატლანტის ოკეანის აუზს. ატლანტის ოკეანეს სამხრეთიდან უკავშირდება წმინდა გიორგის სრუტით, ხოლო ჩრდილოეთიდან ჩრდილოეთის სრუტით. ოკეანეებისა და ზღვების საზღვრები დაარქივებული 2011-10-08 საიტზე Wayback Machine. Fylde Coast Marine Life Project დაარქივებული 2009-03-07 საიტზე Wayback Machine. Irish Sea Conservation Zones დაარქივებული 2010-06-09 საიტზე Wayback Machine.
ტირენიის ზღვა

ტირენიის ზღვა (იტალ. Mar Tirreno) — ხმელთაშუა ზღვის ნაწილი, მდებარეობს იტალიის სანაპიროდან დასავლეთით. დასავლეთიდან ესაზღვრება კუნძულები სარდინია და კორსიკა; აღმოსავლეთიდან – ტოსკანა, ლაციო, კამპანია, ბაზილიკატა და კალაბრია; სამხრეთიდან – კუნძული სიცილია. ტირენიის ზღვა, ენციკლოპედია ბრიტანიკა
ანზორ აბულაშვილი

ანზორ აბულაშვილი (დ. 3 მაისი, 1932, ჯუგაანი, სიღნაღის მუნიციპალიტეტი – გ. აგვისტო, 2013) — ქართველი პოეტი და ფილოლოგი, საქართველოს მწერალთა კავშირის წევრი. დაამთავრა თბილისის პუშკინის სახელობის სახელმწიფო პედაგოგიური ინსტიტუტი 1961 წელს. ლექსების წერა ადრეულ ასაკში დაიწყო, პირველი კრებული ოცი წლისამ გამოაქვეყნა გაზეთ „ახალგაზრდა კომუნისტში“. 1961 წელს ჟურნალმა „ნაკადულმა“ გამოსცა ანზორ აბულაშვილის ლექსების პირველი წიგნი, ანზორ აბულაშვილის ლექსმა „მახარობელი“, რომელსაც წილად ხვდა სახალხო აღიარება და სიყვარული, თავისი ადგილი დაიმკვიდრა პოეზიაში. ანზორ აბულაშვილი ავტორია მრავალი საბავშვო ლექსისა. ანზორ აბულაშვილი განაგრძობს ლიტერატურულ მოღვაწეობას. ანზორ აბულაშვილი — საქართველოს ბიოგრაფიული ლექსიკონი ↑ ანზორ აბულაშვილი. „ბიოგრაფიული ლექსიკონი“. ციტირების თარიღი: 31 აგვისტო, 2018.
სოული

სოული (ინგ. Soul - სული) კომბინაციაა რითმ-ენდ-ბლიუზისა და გოსპელის, რომელიც გვიანდელ 1950-იანებში ჩაისახა აშშ-ში. თავად რითმ-ენდ-ბლიუზი (ტერმინი პირველად გამოიყენა მწერალმა და პროდიუსერმა ჯერი ვექსლერმა) კომბინაციაა ბლუზისა და ჯაზის და წამოვიდა 1940-იან წლებში მცირე ჯგუფებისგან, რომლებიც საქსოფონზე უკრავდნენ ბლიუზის ტრადიციების გავლენით. სოულისთვის დამახასიათებელია გოსპელის ინსტრუმენტების გამოყენება, აქცენტი ვოკალურ შესრულებაზე და რელიგიური და სეკულარული თემების შერწყმა.
ზევახი

ზევახი, ჯავახი — ქართლის ერისთავი (პიტიახში) II საუკუნის 30-50-იან წლებში, მეფე ფარსმანის დროს. მოხსნიებულია არმაზის ბილინგვაში, როგორც უდროოდ გარდაცვლილი სერაფიტის მამა. არმაზისხევში აღმოჩენილია მდიდრული სამარხი, რომელიც თვით ზევახს ეკუთვნოდა. უამრავ ძვირფას ნივთს შორის სამარხში აღმოჩნდა ოქროს სარტყელი, რომლის ერთ-ერთი ბალთის თვალზე ამოკვეთილია ახალგაზრდა ქალ-ვაჟის გამოსახულება გარსშემოვლებული ინტიმური წარწერით: „ჯავახი სიცოცხლეა ჩემი - კარპაკი“. ზევახი იხსენიება აგრეთვე არმაზისხევის კიდევ ერთ მდიდრულ, როგორც ჩანს, ქალის სამარხში ნაპოვნ ბეჭდის თვლის წარწერაში. მელიქიშვილი გ., ქართული საბჭოთა ენციკლოპედია, ტ. 4, თბ., 1979. — გვ. 501.
ზოსიმე

ზოსიმე — XI საუკუნის ქართველი ჰიმნოგრაფი, ათონის ლიტერატურული სკოლის მოღვაწე. მისი დაწერილია ილარიონ ქართველისა და ექვთიმე მთაწმიდლის საგალობლები. მასვე გადაუწერია გიორგი მთაწმიდლის რამდენიმე თარგმანი. კეკელიძე კ., ქართული ლიტერატურის ისტორია, ტ. 1, თბ., 1960; ქართული საბჭოთა ენციკლოპედია, ტ. 4, თბ., 1979. — გვ. 538. ზოსიმე ათონელი - გალობანი წმიდისა და ნეტარისა მამისა ჩუენისა ილარიონისნი
Basement Jaxx

Basement Jaxx — ბრიტანული ჰაუს-მუსიკის დუეტი, რომლის წევრები არიან ფელიქს ბაქსტონი და საიმონ რატკლიფი. დუეტი სამუსიკო ასპარეზზე გვიანდელი 1990-იანი წლებიდან გამოჩნდა. Basement Jaxx 1994 წელს ბრიქსტონში დაიწყო, სამხრეთ ლონდონი, სადაც ისინი რეგულარულად დიჯეობდნენ ღამის კლუბში "რუტი" (Rooty). ეს უკანასკნელი მოგვიანებით მათი მეორე ალბომის სახელი გახდა. 1999 წელს Basement Jaxx უშვებს საკუთარ პირველ სრულ ალბომს - "Remedy", რომელმაც კრიტიკოსთა საკმაოდ მაღალი შეფასება დაიმსახურა. ამ ალბომში შევიდა "Red Alert", "Rendez Vu", "Jump N' Shout", და "Bingo Bango" სინგლები. "Red Alert" გამოყენებულ იქნა კოკა-კოლას სარეკლამო რგოლში. ამავე წელს მათ გამოუშვეს Jaxx Unreleased, რომელშიც კომპილაციები, რემიქსები და სხვა ადრე გაუხმოვანებელი მასალა შევიდა. მათი შემდგომი სრული დისკი "Rooty" (2001) შეიცავს სინგლებს "Romeo", "Jus 1 Kiss", "Where's Your Head At?", და "Get Me Off". ვიდეო-კლიპი ალბომის პირველი სიმღერისთვის "Romeo" ბოლივუდის ფილმზე პაროდიაა. "Where's Your Head At?", რომელიც გარი ნიუმანის "M.E." სემპლის საფუძველზე შეიქმნა, 2002 წელს უზარმაზარი საერთაშორისო ჰიტი გახდა. 2003 წელს გამოდის Basement Jaxx-ის მესამე სრული ალბომი "Kish Kash" (ინგ. სლენგი - ფული), რომელშიც მონაწილეობა მიიღეს ლიზა კეკაულამ, მიშელ ნდეგეოსელომ, დიზი რასკალმა, კეტლინ ჯექსონმა, ჯ.ს. ჩეისიზმა, სიქსი სიუზმა და ფოებემ. ამ დისკმა 2004 წლის გრემი მოიპოვა საუკეთესო საცეკვაო ალბომისთვის. ამ ალბომში შევიდა "Lucky Star", "Good Luck" და "Plug It In" სინგლები. 2004 წელს "Good Luck"-ის რემიქსი გამოვიდა, რომელიც ბი-ბი-სი ევრო 2004-ის ქუდი გახდა 2005 წელს დუეტმა გამოსცა ალბომი "The Singles", რომელშიც მათ მიერ ადრე გამოშვებული ყველა სინგლი შევიდა ორ ახალ კომპოზიციასთან ერთად - "Oh My Gosh" და "U Don't Know Me". მუსიკალურ ვიდეოში "U Don't Know Me" დედოფალი ელისაბედ II-ის მსგავსი საკმაოდ ნასვამი ქალბატონი ქუჩაში დებოშს აწყობდა. კლიპის ჩვენება MTV-ზე აკრძალულ იქნა. მთავარი სტატია: Basement Jaxx-ის დისკოგრაფია. სტუდიური ალბომები Remedy (1999) Rooty (2001) Kish Kash (2003) Crazy Itch Radio (2006) Scars (2009) Zephyr (2009) Junto (2014) ოფიციალური საიტი
თავფაჩაგ I (კათოლიკოსი)

თავფაჩაგ (თავფეჩაგ) — საქართველოს (ქართლის) კათოლიკოსი VI საუკუნის I ნახევარში. საქართველოს მართლმადიდებელი ეკლესიის მეთაურები ქართული საბჭოთა ენციკლოპედია, ტ. 4, თბ., 1979. — გვ. 570. მეტრეველი, როინ. (რედ.), საქართველოს კათოლიკოს-პატრიარქები, თბ.: „ნეკერი“, 2000.
თამარ ბატონიშვილი

თამარ ბატონიშვილი (ბაგრატიონი) (დ. 1791 — გ. 1857) — ერეკლე მეფის შვილიშვილი, იულონ ბატონიშვილის ასული. განათლება მიიღო სამეფო კარზე და ოჯახში. 20 წლის თამარი დაინიშნა რუსეთის დედოფლის ფრეილინად, ხშირად ჩადიოდა პეტერბურგში და მონაწილეობდა სასახლის ცერემონიაში. თამარ ბატონიშვილი 1832 შეთქმულების აქტიური წევრი გახდა და ამ საქმეში რამდენიმე გავლენიანი მანდილოსანიც ჩააბა. აქტიურად მონაწილეობდა აჯანყების გეგმის შედგენაშიც. შეთქმულების დამარცხების შემდეგ თამარს ჩამოართვეს უფლისწულის (ცარევნას) ტიტული. დაკრძალულია მცხეთაში. ქართული საბჭოთა ენციკლოპედია, ტ. 4, თბ., 1979. — გვ. 579.
ბერნი შოუ

ბერნი შოუ (დ. 15 ივნისი, 1956, ვიქტორია, ბრიტანეთის კოლუმბია) — კანადელი მომღერალი. იგი 1986 წლიდან ბრიტანული როკ ჯგუფ Uriah Heep–ის წამყვანი ვოკალისტია. Uriah Heep
აბული (ახალქალაქის მუნიციპალიტეტი)

აბული — სოფელი ახალქალაქის მუნიციპალიტეტში, კარტიკამის თემში. აბული ახალქალაქის მუნიციპალიტეტის ყველაზე მაღალმთიანი სოფელია. იგი მდებარეობს პატარა აბულის მთის ძირას, მდინარე ფარავნის შენაკად აბულის სათავეში ზღვის დონიდან 1960 მეტრზე. ახალქალაქიდან დაშორებულია 12 კმ-ით. 2014 წლის აღწერის მონაცემებით სოფელში ცხოვრობს 535 ადამიანი. სოფელი განსაკუთრებით საინტერესოა არქეოლოგიურად. ფარავნის ტბის მახლობლად ნაციხარ-ნაქალაქარია: პატარა აბულის მთიდან სოფელს დასცქერის მშრალად ნაგები აბულის ციკლოპური ციხე — გვიანდელი ანტიკური ან ადრინდელი ანტიკური ან ადრინდელი ფეოდალური ხანის ნაციხარი, რომლის გალავნის გეგმა რვაწახნაგოვანია, კედლები აგებულია მსხვილი ფილებით და სისქით აღწევს 4 მეტრს, გარე კუთხეებთან აქვს კოშკები 7-8 მეტრი სიმაღლის. მის შესასვლელში, იქ, სადაც ძველი საურმე და სამანქანო გზა ერთდება, ზედაპირზევეა ქვაყუთის ტიპის საფლავები. აბულის ცენტრში დგას დარბაზული ტიპის კარგად შენახული ეკლესია. სამხრეთის კედელზე შემორჩენილია ჯვარი და წარწერა: „ქრისტე შეიწყალე გალატოზნი“. სოფლის სამხრეთ ნაპირზე ნამოსახლარი გორაა, რომელსაც თავდასაცავი გალავნის კვალი ეტყობა. აქ აკრეფილი კერამიკა წინარე და ადრეფეოდალური ხანისაა. სოფლის დღევანდელი სასაფლაოს ტერიტორიაზე შემთხვევით აღმოჩენილი, მოზრდილი თიხის ჭურჭელი ახალქალაქის მუზეუმშია გამოფენილი. ის გვიანბრინჯაო-ადრერკინის ხანას განეკუთვნება. ალბათ ამავე ხანისაა ზემოთაღწერილი ნამოსახლარის გორაც. ენათმეცნიერთა აზრით, სოფლისა და მთების ამ სახელწოდებაში შეიძლება გამოიყოს სპარსული სიტყვა „აბ“, რაც წყალს ნიშნავს, აბული კი წყლიან ადგილს. მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979 წ.). ჯავახეთი. ისტორია და თანამედროვეობა. გვ. 335-404, ახალციხე, 2002 დ. ბერძენიშვილი, ჯავახეთის ძველი სიმაგრეები. ჯავახეთი. ისტორია და თანამედროვეობა. ახალციხე. 2002 წ. გვ. 181-203. ქართული საბჭოთა ენციკლოპედია, ტ. 1, თბ., 1975. — გვ. 45. ↑ 1.0 1.1 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 13. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
აბულის ციკლოპური ციხე

აბულის ციკლოპური ციხე — მშრალად ნაგები ციკლოპური ციხე, მდებარეობს მთა პატარა აბულზე (სამცხე-ჯავახეთის მხარე), ზღვის დონიდან 2670 მეტრის სიმაღლეზე. იგი ძლიერ წააგავს შაორის სიმაგრეს — ერთგვარია ბუნებრივი პირობები, მშენებლობის ტექნიკა, გადაუხურავი ტალანები და მისასვლელები. მაგრამ აბულის სიმაგრე მაინც გამორჩეულია. იგი ერთი უპირველესი ცენტრთაგანი უნდა იყის უძველესი დროიდან. თვალში საცემია მისი სიდიდე, სიძლიერე, მიუვალობა, სტრატეგიული მდებარეობა: მის სამხრეთით გადის გზა ფოკა-ხოსპიო-ხერთვისისაკენ. აბულის ციხე გრანდიოზული და რთული გეგმარებისაა. პატარა აბულის სამხრეთი კალთა, რომელზეც ციხე მდებარეობს, მორენებითაა დაფარული. ამით უსარგებლიათ ძველთაგანვე და ლოდების მცირე გადაადგილებით მიუღიათ დარან-სამალავები, რომლებსაც ვიწრო, დაბალი შესაძრომი აქვთ. საკმარისია ერთი ლოდის აფარება და ყველაფერი შეუმჩნეველია, ის აღარაფრით გამოირჩევა ქვიანი მასის საერთო გროვიდან. ციხე-გალავანი ამ დარნების შუაში, მაღალ ადგილზეა აგებული. ის შედგება გალავნის, შიდა-ციხისა და მის კედლებზე შიგნიდან მიშენებული სათავს-სადგომებისაგან. ზედაპირზევეა ქვაყუთის ტიპის საფლავები. მიუხედავად იმისა, რომ წყობა ყველგან მშრალია, კედლების სიმაღლე ზოგან 5 მ-მდე აღწევს, სიგანე კი 3 მ-ია. „შიდაციხე“ მოიცავს ფართობს დაახლოებით 60×40 მ. დასავლეთის ორი კუთხე მართია, აღმოსავლეთისა — მომრგვალებული. ბურჯებიდანაც ორი მრგვალია, სამი — ოთხკუთხა. შესასვლელი ორია — სამხრეთ და დასავლეთ კედლებში. ციხის შიგნით კედლებსა და ბურჯებზე მიშენებული 40-მდე სადგომია, ზოგან ორ-სამ სართულად. აღმოსავლეთით ტერასებად დაშვებული სამალავები, ისევე, როგორც გალავნის შიგნითა სათავსები, სხვადასხვა გეგმისანი არიან: 1. წრიული, დიამეტრით 2 მ. 2. მოგრძო დარნები, რომლებსაც ერთი ბოლო მომრგვალებული აქვთ, მეორე — სწორკუთხა, ფართობით 4×2 მ. 3. მოზრდილი, სწორკუთხა ოთახები. პირველი ორი ტიპის სადგომებს გადახურვა ერთნაირი აქვთ: ვერტიკალური კედლიდან თანდათან, ცენტრისკენ საფეხურებად გადმოწეული ბრტყელი ფილები იძლევიან ხის დარბაზების მსგავს გვირგვინს. დიდი ოთახების სახურავები ყველგან ჩაქცეულია, შესაძლოა მათ ბანური გადახურვა ჰქონდათ. აბულის სიმგრის სამხრეთით, ქედზე წყარო გამოდის, რაც გააძლიერებდა თავდაცვისუნარიანობას. აბულის ციხე აბულის ციხე შიგნიდან აბულის სიმაგრის გეგმა დ. ბერძენიშვილი, „ჯავახეთის ძველი სიმაგრეები. ჯავახეთი. ისტორია და თანამედროვეობა“ გვ. 181-203 — ახალციხე. 2002 წ. ვიკისაწყობში არის გვერდი თემაზე: აბულის ციკლოპური ციხე აბულის ციხე - მის შესახებ სტატიები